2017-ben szerepelt a francia guyanai labdarúgó-válogatottban, mivel az nem a FIFA tagja. Június 18-án debütált a barbadosi labdarúgó-válogatott elleni felkészülési mérkőzésen és részt vett a karibi kupán. Nevezték a 2017-es CONCACAF-aranykupára, de a CONCACAF viszont korábban közölte, hogy a FIFA szabályzatát alkalmazza az Arany Kupán, mivel ennek győztese szerepel a FIFA által szervezett Konföderációs Kupán. Ezért a szervezet eljárást indított Malouda ellen, mert pályára lépett. Az eljárás eredményeként a pályán 0–0-s döntetlenre végződő Honduras elleni mérkőzést büntetésből 3–0 hondurasi győzelemmel számolta el a CONCACAF, őt magát pedig a következő két hivatalos mérkőzésükről még a stadionból is kitiltották.